cyanic-selkie/wikianc huggingface dataset:
ম্যাডোনা
ম্যাডোনা লুইজ চিকোন (ইংরেজি: Madonna Louise Ciccone) আমেরিকার একজন খ্যাতনামা কণ্ঠশিল্পী,গীতিকার,নৃত্যশিল্পী, অভিনয়শিল্পী ও ব্যবসায়ী। তার জন্ম ১৯৫৮ সালের ১৬ই আগস্ট।  অনেকগুলো  হিট গানের জন্য ও নিজের গানের অনন্য কর্মক্ষমতা বা পরিবেশনার জন্য বিশ্ব বিখ্যাত হয়েছেন। ম্যাডোনাকে আমেরিকান পপ সংস্কৃতির সবচেয়ে প্রভাবশালী নারীদের মধ্যে একজন বলা হয়ে থাকে। ম্যাডোনার প্রভাব আমেরিকান পপ সংস্কৃতিতে প্রায় সব ক্ষেত্রে আজও প্রত্যক্ষ ও পরোক্ষভাবে দেখা যায় বলে তাঁকে "পপ সম্রাজ্ঞী" বলা হয়। তিনি সর্বকালের সবচেয়ে বেশি বিক্রিত ও সফল নারী সঙ্গীত শিল্পী, তঁার সংগীত রেকর্ড সারা পৃথিবীজুড়ে আজ পর্যন্ত  মোট ৩৫ কোটি বারেরও বেশি বিক্রি হয়েছে। ৮০ ও ৯০ এর দশকে আকাশছোঁয়া জনপ্রিয়তা থাকলেও তঁার সবচেয়ে সফল একক গান হলো ২০০৫ এ প্রকাশিত "হাং আপ" যা ৪১ টি দেশের সঙ্গীত চার্টে ১ নং হিট করে বিশ্ব রেকর্ড অর্জন করেছে। ম্যাডোনা ১৯৮২ সাল থেকে আজ পর্যন্ত ১৪টি স্টুডিও অ্যালবাম,৫টি লাইভ অ্যালবাম, ৬টি কম্পিলেশন অ্যালবাম,৩টি সাউন্ডট্র্যাক অ্যালবামসহ ৮৮টি একক গান প্রকাশ করেছেন। এছাড়াও তিনি ১১টি সফল বক্স অফিস হিট  কনসার্ট ট্যুর করেছেন। যার মধ্যে ২০০৮-৯ সালের "স্টিকি এ্যান্ড সুইট ট্যুর" আজও  একজন নারী  সঙ্গীতশিল্পীর দ্বারা সর্বোচ্চ উপার্জনকারী কনসার্ট সফর, যার কনসার্টের টিকিট বিক্রির মাধ্যমে ম্যাডোনা $৪৯৫ মিলিয়ন মার্কিন ডলার উপার্জন করেছিলেন। তিনি কনসার্টের টিকিট বিক্রির মাধ্যমে মোট $১.৩১ বিলিয়ন মার্কিন ডলার উপার্জন করেছেন। বর্তমানে তার নিট মূল্য $৫০০-$৮৯০ মিলিয়ন মার্কিন ডলার। এছাড়াও তিনি একজন  ফ্যাশন ডিজাইনারও। পপ সম্রাজ্ঞী ম্যাডোনা সুযোগ পেলেই  কিছু করার চেষ্টা করেন। খ্যাতনামা প্রতিষ্ঠান আইকনিক্স ব্র্যান্ড গ্রুপের সঙ্গে মিলে তিনি বিশ্বব্যাপী ফ্যাশন ব্র্যান্ড চালু করেছেন। তিনি একজন ছবির পরিচালকও।  ম্যাডোনা তার দ্বিতীয় ছবি পরিচালনা করেছেন। ছবির নাম ডব্লিউই। ব্রিটেনের রাজা অষ্টম এডওয়ার্ডের বহুল আলোচিত প্রেমকাহিনি নিয়ে ছবিটি নির্মাণ করা হয়েছে। এর আগে ২০০৮ সালে ফিলদ অ্যান্ড উইসডম ছবি পরিচালনা করেছেন।  তবে বর্তমানে নিজের জীবনী নিয়ে ছবি তৈরির জন্য কাজ করছেন।
নারায়ণগঞ্জ সিটি কর্পোরেশন
নারায়ণগঞ্জ সিটি কর্পোরেশন বাংলাদেশের রাজধানী ঢাকার পার্শ্ববর্তী নারায়ণগঞ্জ জেলার নারায়ণগঞ্জ শহরের একটি স্থানীয় সরকার সংস্থা। ১৮৭৬ সালে নারায়ণগঞ্জ শহরের সার্বিক উন্নয়ন এবং ব্যবস্থাপনা করার লক্ষ্যে  নারায়ণগঞ্জ পৌরসভা প্রতিষ্ঠিত হয়। ২০১১ সালের ৫ মে নারায়ণগঞ্জ পৌরসভা, সিদ্ধিরগঞ্জ পৌরসভা ও কদমরসূল পৌরসভাকে বিলুপ্ত করে ২৭ টি ওয়ার্ড সমন্বয়ে গঠিত হয় নারায়ণগঞ্জ সিটি কর্পোরেশন। এটি বাংলাদেশের সপ্তম সিটি কর্পোরেশন। এর আয়তন ৭২.৪৩ বর্গ কি.মি.।
ইতিহাস
নারায়ণগঞ্জ পৌরসভা ঘোষণা করা হয় ১৮৭৬ সালের ৮ই সেপ্টেম্বর। পৌরসভা ঘোষণা কালে শীতলক্ষ্যা নদীর পূর্ব পাড়ের এবং পশ্চিম পাড়ের স্থান সমূহকে তিনটি ওয়ার্ডে ভাগ করা হয়।এই তিনটি ওয়ার্ডের সর্বমোট আয়তন ছিলো প্রায় ৪.৫ বর্গমাইল। ওয়ার্ড গুলি যথাক্রমে নারায়ণগঞ্জ ১৮৭৬ সালে পৌরসভায় পরিণত হলেও ব্রিটিশ ভারতে বিভিন্ন সময় জারিকৃত পৌর আইনের বিভিন্ন ধারা প্রাচীন কাল থেকেই নারায়ণগঞ্জে কার্যকর ছিল। ১৯৫২ সালে পৌরসভাকে ৭.৫ বর্গমাইলে বিস্তৃত করা হয়। ১৯৫৭ সালে পৌরসভাকে ২০ টি ওয়ার্ডে বিভক্ত করে ১৯৫৮ সালের ফেব্রুয়ারি মাসে পৌরসভা নির্বাচন অনুষ্ঠিত হয়। ১৯৭২ সালে পৌরসভাকে ১২টি ওয়ার্ডে পরিণত করা হয় এবং নারায়ণগঞ্জ ওয়ার্ডে তিনজন, বাকি সব ওয়ার্ডে দুইজন করে কমিশনার, দুইজন মনোনীত কমিশনার, একজন ভাইস চেয়ারম্যান ও একজন চেয়ারম্যানসহ সর্বমোট ২৯ জন সদস্য নিয়ে পৌর কমিটি গঠিত হয়। ১৮৭৬ সালের ৮ই সেপ্টেম্বর নারায়ণগঞ্জ পৌরসভা ঘোষণার পর প্রথম পৌর চেয়ারম্যান নির্বাচিত হন মি.এইচটি ইউলসন। নারায়ণগঞ্জ পৌরসভায় প্রথম এদেশীয় নির্বাচিত চেয়ারম্যান ছিলেন খানঁপুর মহল্লার সৈয়দ মোহাম্মদ মালেহ। সে সময় তিনি একজন বিদ্ব্যান ব্যক্তি হিসেবে পরিচিত ছিলেন। অবশ্য এর পূর্বে ১৯০০ সালে মি. উইলসন পদত্যাগ করায় কিছু দিনের জন্য বাবু মহিমচন্দ্র গাঙ্গুলী চেয়ারম্যান পদে ছিলেন। ১৯০৭ সালের ডিসেম্বর মাসে নারায়ণগঞ্জ শহরে পৌরসভার তত্ত্বাবধানে প্রথম বিশুদ্ধ পানি সরবরাহ ব্যবস্হা চালু হয়। ১৯৯০ সালের জুলাই হতে এ সরবরাহ ব্যবস্থাটি ঢাকা ওয়াসার উপর ন্যস্ত হয়। ১৯৭৪ সালে স্বাধীন বাংলাদেশে নারায়ণগঞ্জ পৌর নির্বাচনে শ্রমিক নেতা আলী আহম্মদ চুনকা আওয়ামী লীগের প্রার্থী খোকা মহিউদ্দিনের বিরুদ্ধে জয়ী হন।
২০০৩ সালের ১৬ ফেব্রুয়ারি নারায়ণগঞ্জ পৌরসভার চেয়ারম্যান নির্বাচনে জয়লাভ করে নারায়ণগঞ্জ পৌরসভার প্রথম মহিলা চেয়ারম্যান নির্বাচিত হন আলী আহম্মদের মেয়ে সেলিনা হায়াৎ আইভি। পৌরসভা বিলুপ্তি হওয়ার আগ পর্যন্ত তিনি এই পদে বহাল ছিলেন।
ওয়ার্ডসমূহ
২৭টি ওয়ার্ড সমন্বয়ে নারায়ণগঞ্জ সিটি কর্পোরেশন গঠন করা হয়।
তথ্যসূত্র
2. শপথ নিলেন মেয়র আইভি রহমান
ক্যাথেরিন ফ্রাসার
ক্যাথেরিন ফ্রাসার (Katherine Fraser, জন্ম ৯ এপ্রিল ২০০৫) একজন স্কটিশ ক্রিকেটার। মে ২০১৯, স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য স্কটল্যান্ডের দলীয় স্কোয়াডে খেলে। ২৯ জুন ২০১৯ স্কটল্যান্ডের হয়ে জার্মানি জাতীয় মহিলা ক্রিকেট দলের বিপরীতে সে তার মহিলাদের টুয়েন্টি২০ আন্তর্জাতিক ক্রিকেটে অভিষেক করে। মাত্র ১৪ বছর ৮১ দিন বয়সে, কার্টেজিনায় অনুষ্ঠিত মহিলাদের টুয়েন্টি২০ আন্তর্জাতিক প্রতিযোগিতায় সর্বকনিষ্ঠ প্রমিলা ক্রিকেটার হিসাবে স্কটল্যান্ডের প্রতিনিধিত্ব করে।
আগস্ট ২০১৯, ২০১৯ নেদারল্যান্ডস মহিলা কোয়াডরেঙ্গুলার সিরিজ প্রতিযোগিতায় স্কটল্যান্ড স্কোয়াডে তাকে অন্তর্ভুক্ত করা হয়। ৮ আগস্ট ২০১৯ সিরিজে স্কটল্যান্ডের প্রথম খেলায় থাইল্যান্ডের বিপরীতে সে খেলে। ছয় খেলায় ৯ উইকেট নিয়ে সে উক্ত প্রতিযোগিতায় যৌথভাবে সেরা উইকেট সংগ্রহকারী হয়। পরবর্তীতে একই মাসে, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড স্কোয়াডের প্রাথমিক দলে তার নাম অন্তর্ভুক্ত করা হয়।
হাসান (গায়ক)
সৈয়দ হাসানুর রহমান (গায়ক হাসান হিসাবে পরিচিত) একজন ব্যান্ড সঙ্গীতশিল্পী। তার মোট গানের সংখ্যা ২০০ এর বেশি। তিনি ১৯৯৩ সালে ব্যান্ডদল আর্কে ভোকালিস্ট হিসাবে যোগ দেন এবং ব্যান্ডে থাকা অবস্থায় জনপ্রিয়তা অর্জন করেন। পরবর্তীতে ২০০২ সালে আর্ক ব্যান্ড ছেড়ে দিয়ে নতুন ব্যান্ড "স্বাধীনতা" গঠন করেন। ২০০৪ সালে তিনি "জন্মভূমি" নামের আরেকটি ব্যান্ড গঠন করেন। ২০১০ সালের শেষের দিকে তিনি আবার আর্কে যোগ দেন।
ছেলেবেলা
ছোট বেলা থেকেই হাসান হামদ, নাত ও কবিতা আবৃত্তিতে পারদর্শী ছিলেন। কবিতা লেখার অভ্যাসও ছিল কিছুটা। শিশু কবি হিসাবে তার বেশ পরিচিতি ছিল। অভিনয়েও তিনি পিছিয়ে ছিলেন না। স্কুলের বিভিন্ন সাংস্কৃতিক অনুষ্ঠানে, রবীন্দ্র ও নজরুল জয়ন্তীতে তিনি অভিনয়, স্বরচিত কবিতা আবৃত্তিসহ বিভিন্ন প্রতিযোগিতায় অংশ নিতেন। পারিবারিক অনুমতি না থাকায় তিনি এগুলো একরকম লুকিয়ে লুকিয়েই করতেন। এই ধরনের কর্মকাণ্ড শুধুমাত্র তার স্কুলের মধ্যেই সীমাবদ্ধ ছিল। বাইরের অন্য কোন সংগঠনের সাথে তার জড়িত হবার সুযোগ ছিল না। এমনকি গান শোনা, কবিতার বই পড়া বা সাংস্কৃতিক চর্চার ক্ষেত্রেও ছিল প্রতিবন্ধকতা। বড় বোন হুসনা আফরোজ রেডিও ও টিভিতে নাটক করতেন। শুটিং এ যাবার সময় মাঝে মধ্যে ছোট ভাই হাসানকে সঙ্গে নিতেন। মূলত সেখান থেকেই তিনি সংস্কৃতির দিকে ঝুঁকে পড়েন। ৫ম ও ৬ষ্ঠ শ্রেণীতে পড়াকালীন তিনি নিজে গান লিখে সুরারোপ করার চেষ্টা করতেন।
১৯৮৯-৯০ সালের দিকে তিনি ইংরেজি গানের দিকে ঝুঁকে পড়েন। নিজেদের বাড়ীতে গান শোনা বা গাওয়ার সুযোগ না থাকায় স্কুলজীবনের শেষের দিকে বন্ধুদের বাসায় গিয়ে তিনি গান শুনতেন। প্রথম দিকে মাইকেল জ্যাকসন, জর্জ মাইকেল, স্কোরপিওন, মেইডেন প্রভৃতি শিল্পীদের গান শুনতেন। ১০ম শ্রেণীতে পড়াকালীন তিনি কিছুটা হাইগ্রেড এর গান শোনা শুরু করলেন। এই সময় তার গানের প্রতি প্রবল আগ্রহ জন্মায়। ১৯৮৯-৯০ সালের দিকে তিনি বুলবুল ললিতকলা একাডেমী তে পল্লীগীতির উপর একটি সার্র্টিফিকেট কোর্সে ভর্তি হন। শুদ্ধ বাংলা উচ্চারণ ও পল্লীগীতির  সুর আয়ত্ত করতেই তার এই পল্লীগীতি কোর্সে ভর্তি হওয়া। ছোট বেলা থেকেই তিনি সুরের প্রতি আকৃষ্ট ছিলেন।
ব্যক্তিগত জীবন
হাসানের বৈবাহিক জীবনের শুরু ২০০০ সালের আগস্ট মাসে স্ত্রী ফারহানা মজিদ এর সাথে, যিনি কুমিল্লায় জন্মগ্রহণ করেন। তাদের একমাত্র সন্তান হাসিন। পরিবারসহ এই লালমাটিয়ায় নিজস্ব বাড়ীতে বসবাস করেন।
সঙ্গীত ক্যারিয়ার
হাসানের সঙ্গীত জীবনের উত্থান আকস্মিক। একদিন বাংলাদেশের ব্যান্ড সঙ্গীতাঙ্গনের শ্রদ্ধাভাজন ব্যক্তিত্ব আশিকুজ্জামান টুলুর সাথে তার পরিচয় হয়। হাসানের গান শুনে তিনি মুগ্ধ হলেন এবং তাকে প্রস্তাব করলেন যে, বিভিন্ন শিল্পীর কণ্ঠে ইংরেজি গানের সুরে বাংলা গানের একটা কমার্শিয়াল ক্যাসেট বের করা হবে, এ জন্যে তাকে গান গাইতে হবে। হাসান প্রস্তাব মেনে নিয়ে গান গাইলেন। প্রথম এ্যালবাম কপিয়ার অতটা জনপ্রিয়তা না পেলেও দ্বিতীয় এ্যালবাম কপিয়ার-২ অপ্রত্যাশিতভাবে প্রচন্ড হিট হয়ে গেল।
হাসানের প্রথম ব্যান্ড হচ্ছে ‘আর্ক’। পরবর্তীতে আর্ক থেকে বের হয়ে তিনি স্বাধীনতা নামে একটি ব্যান্ড তৈরী করেছেন। আর্কের সঙ্গে প্রায় নয় বছর ছিলেন তিনি। আর্কে যোগ দেয়ার পর তাকে আর পেছনে ফিরে তাকাতে হয়নি। মূলত টুলু এবং পঞ্চম এর সাথে তার সঙ্গতে তিনি গানের প্রকৃত মর্যাদা অনুভব করেন।
১৯৯৬ আর্কের তাজমহল এ্যালবামের মাধ্যমে হাসান নতুনভাবে পাদপ্রদীপে আসেন। মূলত তার উত্থান এখান থেকেই শুরু। এই এ্যালবামে তার গাওয়া গানগুলি ছিলো নিজের লেখা এবং সুরে। এই এ্যালবামটি সুপার হিট হওয়ার পর তিনি একজন ব্যান্ড সঙ্গীত শিল্পী হিসাবে পরিচিতি লাভ করলেন। এটি ছিল কিছুটা পশ্চিমা ধাঁচের গাওয়া গান। এখানে তিনি অনুসরণ করেছিলেন পশ্চিমাদের কণ্ঠ, ভাব, সুর ইত্যাদি যেটা তখনকার বর্তমান যুগের ছেলে মেয়েদের কাছে বেশ গ্রহণযোগ্যতা পেয়েছিল। আর এই কারণেই হাসান খুব অল্প সময়ে অনেক বেশি পরিচিতি পেয়েছিলেন। আর্কের এ্যালবাম তৈরীর প্রায় দুই বছর পর ১৯৯৮ সালে তার ব্যান্ড আর্ক জন্মভূমি নামে আর একটি ক্যাসেট বের করলো। এই এ্যালবামটিও সুপার হিট হয়। এটি তাজমহলের চেয়ে অনেক বেশি দর্শক জনপ্রিয়তা পেয়েছিল।
হাসান  তার আর্কের সাথে শেষ ভলিউম স্বাধীনতা। তারপর বের করেন একক অ্যালবাম ‘তাল’। পরবর্তী ৪ মাস আমেরিকাতে থাকার পর সেখান থেকে ফিরে এসে আর্কের নাম পরিবর্তন করে সমস্ত লাইনআপটা নিয়ে ২০০২ সালে নতুন আর একটি ব্যান্ড করলেন "স্বাধীনতা" । স্বাধীনতার  ব্যানারে প্রথম এ্যালবাম হচ্ছে ‘কারবালা’।
হাসান মনে করেন তিনি তার গানের কথায় ও সুরে পুরাপুরি সন্তষ্ট না। তার মধ্যে অনেক ভুল রয়েছে। তিনি এমন কিছু গান করতে চান যেটা সাধারণ মানুষের হৃদয়ে স্থান করে নেবে, তখনই তিনি নিজেকে একজন স্বার্থক শিল্পী মনে করবেন। হাসানের একক এ্যালবাম হচ্ছে ‘তাল’। আর বাকীগুলি মিশ্রণ।  তার মোট গানের সংখ্যা ২০০ এর বেশি।
আর্কের এ্যালবাম তৈরীর প্রায় দুই বছর পর ১৯৯৮ সালে তার ব্যান্ড আর্ক জন্মভূমি নামে আর একটি ক্যাসেট বের করলো। এই এ্যালবামটিও সুপার হিট হয়ে গেল। এটি তাজমহলের চেয়ে অনেক বেশী দর্শক জনপ্রিয়তা পেল। এটা ছিল তার জীবনের সবচেয়ে বেশী পাওয়া। এই ক্যাসেটটির মাধ্যমে হাসান নতুন একটা স্টাইলের প্রবর্তন ঘটালেন। এখানে ছিল তার নিজস্ব সুর, কথা ও স্টাইল।
হাসান মনে করেন ১৯৯৮ সাল থেকে বর্তমান সময় পর্যন্ত তিনি একটা সম্মানজনক স্থানে পৌঁছে গেছেন। তার এই জনপ্রিয়তা এখন কমে গেলেও তার দুঃখ পাওয়ার কিছু নেই
হাসান  তার আর্কের সাথে শেষ ভলিউম স্বাধীনতা। | তারপর একটি একক এ্যালবাম বের করলেন ‘তাল’। পরবর্তী ৪ মাস আমেরিকাতে থাকার পর সেখান থেকে ফিরে এসে আর্কের নাম পরিবর্তন করে সমস্ত লাইনআপটা নিয়ে ২০০২ সালে নতুন আর একটি ব্যান্ড করলেন স্বাধীনতা ।স্বাধীনতার  ব্যানারে প্রথম এ্যালবাম হচ্ছে ‘কারবালা’।
হাসান মনে করেন তিনি তার গানের কথায় ও সুরে পুরাপুরি সন্তষ্ট না। তার মধ্যে অনেক ভুল রয়েছে। তিনি এমন কিছু গান করতে চান যেটা সাধারণ মানুষের হৃদয়ে স্থান করে নেবে, তখনই তিনি নিজেকে একজন স্বার্থক শিল্পী মনে করবেন।
হাসানের একক এ্যালবাম হচ্ছে ‘তাল’। আর বাকীগুলি মিশ্রণ।  তাঁর মোট গানের সংখ্যা ২০০ এর বেশী।
ব্রিটিশ রাজের অধীনে ভারতবর্ষের অর্থনীতি
ব্রিটিশ রাজের অধীনে ভারতবর্ষের অর্থনীতি (Indian economy under the British Raj) এর দ্বারা ১৮৫৮ থেকে ২০০১ সাল পর্যন্ত অস্তিত্বশীল ব্রিটিশ রাজ এর অধীনে থাকা বস্থায় ভারতবর্ষের অর্থনীতি বোঝানো হয়। ব্রিটিশ অর্থনীতিবিদ এংগাস মেডিসন এর মতে, ব্রিটিশ শাসনাধীন সময়ে বিশ্ব অর্থনীতিতে ভারতবর্ষের ভাগ ১৭০০ সালে ২৪.৪% থেকে কমে গিয়ে ১৯৫০ সালে ৪.২% তে পরিণত হয়। ভারত বর্ষ অবশিল্পায়ন এর অভিজ্ঞতা লাভ করে। মুঘল যুগের তুলনায় ব্রিটিশ উপনিবেশী আমলে ভারতের মাথাপিচু আয় কমে যায়, সেকেন্ডারি সেক্টর বিশাল মাপে কমে যায়, নগরায়নের মাত্রাও কম থাকে।
ইংরেজ সাম্রাজ্যবাদের অর্থনৈতিক প্রভাব
ভারতবর্ষে ইংরেজ সাম্রাজ্যবাদের অর্থনৈতিক প্রভাব বিতর্কিত। হুইগ রাজনীতিবিদ এডমান্ড বার্ক এই বিষয়টিকে প্রথম তুলে ধরেন যিনি ১৭৭৮ সালে ওয়ারেন হেস্টিংস এবং ইস্ট ইন্ডিয়া কোম্পানির বিরুদ্ধে ৭ বছরের অভিশংসন বিচার শুরু করেছিলেন। ওয়ারেন হেস্টিংস ও ইস্ট ইন্ডিয়া কোম্পানির বিরুদ্ধে আনা অভিযোগের মধ্যে একটি ছিল ভারতের অর্থনীতির অব্যবস্থাপনা। সমসাময়িক ঐতিহাসিক রজত কান্ত রায় বলেন, অষ্টাদশ শতকে ইংরেজদের দ্বারা প্রতিষ্ঠিত অর্থনীতি ছিল মুঘল আমলের গতানুগতিক অর্থনীতির উপর লুঠতরাজ ও বিপর্যয়। এই সময়ে খাদ্য ও অর্থের মজুদকে নিঃশেষিত করা হয় এবং উচ্চ কর চাপানো হয়। এরফলে ১৭৭০ এর দুর্ভিক্ষ সংঘটিত হয়, যার কারণে বাংলার এক তৃতীয়াংশ মানুশ মারা যায়। অপরপক্ষে ঐতিহাসিক নিয়াল ফারগুসন বলেন, ইংরেজ শাসনামলে গ্রামীণ অর্থনীতির কর-পরবর্তী মোট আয় ২৭% থেকে বৃদ্ধি পেয়ে ৫৪% এ পরিণত হয় (এই গ্রামীণ অর্থনীতির সেক্টরটি ভারতবর্ষের সমগ্র জনসংখ্যার তিন-চতুর্থাংশের প্রতিনিধিও করে)। এছাড়া ফারগুসন বলেন, ভারতবর্ষের পরিকাঠামোভিত্তিক, কৃষিভিতিক ও শিল্পভিতিক উন্নয়নের জন্য ইংরেজরা ১৮৮০ এর দশক পর্যন্ত ২৭০ মিলিয়ন পাউন্ড বিনিয়োগ করে, যা ইংরেজদের দেশের বাইরে মোট বিনিয়োগের এক পঞ্চমাংশ ছিল। ১৯১৪ সাল পর্যন্ত এই বিনিয়োগের পরিমাণ গিয়ে দাঁড়ায় ৪০০ মিলিয়ন ডলারে। তিনি এও বলেন, ইংরেজরা ভারতবর্ষের সেচ জমির পরিমাণ আটগুণ বৃদ্ধি করে, মুঘলদের সময়ে এই জমির পরিমাণ ছিল মাত্র ৫%।
পি. জে. মার্শাল বলেন, ইংরেজ শাসনে গতানুগতিক অর্থনীতির থেকে হুট করে কোন পরিবর্তন হয়নি, এবং বেশিরভাগ ক্ষেত্রেই অর্থনীতির নিয়ন্ত্রণ ছিল আঞ্চলিক শাসকদের হাতে। উন্নয়নের সাধারণ শর্তগুলো অনুসারেই অষ্টাদশ শতকের শেষ দিক পর্যন্ত অর্থনীতি স্থিতিশীল ছিল। ব্যতিক্রম হিসেবে কেবল দুর্ভিক্ষের হার বেড়ে যায় যার কারণ ছিল উচ্চ জন্মহার। মারশাল উল্লেখ করেন, ইংরেজরা স্থানীয় কর প্রশাসকদের দ্বারা রাজস্ব আদায় করত, এবং তারা করের ক্ষেত্রে মুঘলদের স্থির করা হারই বহাল রেখেছিল। মার্শাল এও বলেন, ইংরেজরা প্রাথমিকভাবে ভারতীয় সম্ভ্রান্তদের সাথে সহযোগিতামূলক আচরণের ভিত্তিতে স্থানীয়-নিয়ন্ত্রণের দ্বারা অর্থনীতির ব্যবস্থাপনা করেছিল।
ঐতিহাসিক ও অর্থনীতিবিদদের দৃষ্টিভঙ্গি
ঐতিহাসিকগণ প্রশ্ন করেছেন যে কেন ঊনবিংশ শতকে ভারতবর্ষ ব্রিটেইনের মত শিল্পায়নের মধ্য দিয়ে যায়নি। সপ্তদশ শতকে ভারতবর্ষ ছিল প্রাণবন্ত রপ্তানি বাণিজ্যে এগিয়ে থাকা তুলনামূলকভাবে নগরায়িত এবং বাণিজ্যিক রাষ্ট্র, যা সূতিবস্ত্র শিল্প বা কটন টেক্সটাইলের দ্বারা ব্যাপকভাবে নির্ভরশীল ছিল, এবং সেইসাথে রেশম, মশলা এবং চালের উপরেও নির্ভরশীল ছিল। ভারতবর্ষ ছিল সূতীবস্ত্র বা কটন টেক্সটাইলের ক্ষেতে বিশ্বের প্রধান উৎপাদক, এবং ইস্ট ইন্ডিয়া কোম্পানির দ্বারা ব্রিটেন সহ অন্যান্য ইউরোপীয় রাষ্ট্রের সাথে ভারতের উল্লেখযোগ্য পরিমাণে রপ্তানি বাণিজ্য ছিল। যদিও অষ্টাদশ ও ঊনবিংশ শতকে ইংরেজ সূতীবস্ত্র শিল্প প্রযুক্তিগতভাবে বিপ্লব ঘটায়, ভারতবর্ষের শিল্প স্থিতিশীল থেকে যায় এবং অবশিল্পায়িত হয়। অষ্টাদশ শতকের শেষার্ধেও ভারতবর্ষ মুঘল সাম্রাজ্যের ভাঙ্গনের কারণে পরোক্ষভাবে অবশিল্পায়ন মধ্য দিয়ে যায়।
১৭৭২ সালেও, হেনরি পাটুলো, তার বাংলায় অর্থনৈতিক সম্পদ নিয়ে মন্তব্যের ক্ষেত্রে নিশ্চিতভাবে বলেন, ভারতীয় বস্ত্রের চাহিদা কখনই কমতে পারে না, কেননা আর কোন রাষ্ট্রই এর মানদণ্ডের সাথে প্রতিযোগিতা করে টিকতে পারবে না। যাই হোক, ঊনবিংশ শতকের প্রথম দিকে ভারতের বস্ত্রশিল্পের ও বস্ত্রের রপ্তানির পতনের লম্বা ইতিহাসের সূচনা পরিলক্ষিত হয়।
ঊনবিংশ শতকের খুব পরিচিত একটি কিংবদন্তি হচ্ছে, ইস্ট ইন্ডিয়া কোম্পানি বাংলায় শত শত তাঁতীর হাত কেটে দেয়, যাতে ভারতবর্ষের দেশীয় তাঁতশিল্প ধ্বংস করে, ইংরেজ বস্ত্র আমদানি করা হয় (কোনো কাহিনী অনুসারে, ঢাকার তাঁতীদের বৃদ্ধাঙ্গুলি কেটে দেয়া হয়েছিল)। যাই হোক, এই কাহিনীর উদ্ভব ঘটে উইলিয়াম বোল্ট এর ১৭৭২ সালের ইতিহাস থেকে, যখন তিনি অভিযোগ করে বলেন, অনেক রেশম তাঁতী তাদের বাজে কর্ম পরিস্থিতির প্রতিবাদে নিজেদের বৃদ্ধাঙ্গুলি কেটে ফেলেছিলেন।
অনেক ঐতিহাসিক বলেন, ভারতবর্ষে শিল্পায়নের অভাবের কারণ হচ্ছে, ভারতবর্ষ তখনও মূলত কৃষিভিত্তিক রাষ্ট্র ছিল, যেকানে কৃষকদের মজ্রি অনেক কম ছিল। এদিকে ব্রিটেনে মজুরি উচ্চ ছিল, তাই তুলা সূতী উৎপাদকগণ শ্রম বাচানোর জন্য নতুন প্রযুক্তির উদ্ভাবন ও ক্রয়ের ক্ষেত্রে উদ্যোগ নিতে সমর্থ হন, আর এই মজুরির মাত্রা ভারতে কম হওয়ায় উৎপাদকগণ প্রযুক্তিতে বিনিয়োগ না করে আরও বেশি শ্রমিক নিয়োগ করে পণ্যের পরিমাণ বৃদ্ধি করতে চান। আবার অনেক ঐতিহাসিকই এই যুক্তির সমালোচনা করেছেন। যেমন, প্রসন্নন পার্থসারথি উপার্জন উপাত্ত সংগ্রহ করে প্রকৃতি মজুরির হিসাব দেখিয়ে বলেন, বাংলা ও মহীসূরে মজুরির পরিমাণ ব্রিটেনের চেয়ে বেশি ছিল। বাংলা ও মহিশুরের বস্ত্রশিল্পের শ্রমিকেরা যে পরিমাণ মজুরি পেতে, একই পরিমাণ মজুরির জন্য ব্রিটেনের শ্রমিকদের বেশি সময় ধরে কাজ করতে হত। অর্থনৈতিক ঐতিহাসিক ইমানুয়েল ওয়ালারস্টাইন, ইরফান হাবিব, পারসিভাল স্পিয়ার এবং অশোক দেসাই এর দেয়া সাক্ষ্যপ্রমাণ অনুসারে সপ্তদশ শতকের মুঘল ভারতের মাথাপিচু কৃষি উৎপাদন এবং ভোগের মান ছিল সপ্তদশ শতকের ইউরোপ এবং বিংশ শতকের প্রথম দিকের ব্রিটিশ ভারতের তুলনায় বেশি।
বাণিজ্যে ইংরেজদের নিয়ন্ত্রণ, এবং সস্তা ম্যানচেস্টারের সূতীবস্ত্রের রপ্তানিকেও ভারতবর্ষের অবশিল্পায়নের উল্লেখযোগ্য নিয়ামক হিসেবে উল্লেখ করা হয়, যদিও উনিশ শতক পর্যন্ত ব্রিটিশ বস্ত্রের তুলনায় ভারতীয় বস্ত্রের মূল্য কম ছিল। বিভিন্ন ঐতিহাসিক বলেন, ভারতবর্ষে উপনিবেশ স্থাপনই ছিল ভারতবর্ষের অবশিল্পায়ন এবং ব্রিটেনের শিল্প বিপ্লবের প্রধান কারণ।  ইংরেজ উপনিবেশীকরণের কারণে ভারতে ইংরেজ পণ্যের বিশাল বাজার উন্মুক্ত হয়ে যায়, যেখানে যেকোন ইংরেজ পণ্য কোনরকম শুল্ক ও মাশুল ছাড়াই বিক্রয় করা যায়। অন্যদিকে স্থানীয় ভারতীয় উৎপাদকদের উপর ভারি করের বোঝা ছিল। ব্রিটেনের সংরক্ষণবাদী নীতিমালাও এর একটি কারণ ছিল। যেমন, ভারতীয় বস্ত্র সেখানে বিক্রি যাতে না হতে পারে সেজন্য নিষেধাজ্ঞা ও উচ্চ শুল্ক চাপানো হয়। এদিকে, বস্ত্রশিল্পের কাচামাল (তুলা) কোন রকম শুল্ক ছাড়াই ভারত থেকে আমদানি করে ম্যানচেস্টারের ইংরেজ বস্ত্রকলে দেয়া হত। ইংরেজ অর্থনৈতিক নীতিমালার কারণে তারা ভারতের বিশাল বাজার ও কাচামাল তুলার উপর একাধিপত্য প্রতিষ্ঠা করে।  ইংরেজ উৎপাদকদের জন্য ভারত একই সাথে কাচামাল তুলার একটি উল্লেখযোগ্য সরবরাহকারী এবং ইংরেজ উৎপাদিত পণ্যের বিশাল বন্দী বাজারে পরিণত হয়।
বিশ্বের জিডিপি এর ভাগ কমে যাওয়া
থাম্ব|300x300পিক্সেল|এংগাস মেডিসনের হিসাব অনুযায়ী অর্থনীতির দিক দিয়ে প্রধান অঞ্চলগুলোর ১ খ্রিস্টাব্দ থেকে ২০০৩ খ্রিস্টাব্দ পর্যন্ত বিশ্বের জিডিপি এর ক্ষেত্রে অবদান। অষ্টাদশ শতক পর্যন্ত জিডিপির ক্ষেত্রে চীন ও ভারতই ছিল দুটো বৃহত্তম অর্থনীতি।
ইংরেজ অর্থনীতিবিদ এংগাস মেডিসন অনুসারে, ১৭০০ সালে বৈশ্বিক অর্থনীতিতে ভারতের ভাগ ছিল ২৪.৪%। ১৯৫০ সালে সেটা গিয়ে পৌঁছায় ৪.২% এ। ভারতের মাথাপিচু আয় (পিপিপি) মুঘল সাম্রাজ্যে স্থির ছিল। এবং ইংরেজ শাসনামল শুরু হবার পূর্বে কমতে শুরু করে। বৈশ্বিক শিল্প পণ্যের মধ্যে ভারতের ভাগ ১৭৫০ সালে ২৫% ছিল। সেটা ১৯৯০ সালে গিয়ে ঠেকে ২% এ। এদিকে ১৭০০ সালে বিশ্ব অর্থনীতিতে যুক্তরাজ্যের ভাগ ছিল ২.৯%, ১৮৭০ সালে তা বেড়ে গিয়ে দাঁড়ায় ৯% এ। ব্রিটেইন বিশ্বের সর্ববৃহৎ বস্ত্র উৎপাদনকারী হিসেবে ঊনবিংশ শতকে ব্রিটেইন ভারতকে প্রতিস্থাপন করে। মুঘল ভারতে ষোড়শ শতকের শেষের দিকে যে মাথাপিচু আয় ছিল তা বিংশ শতকের ব্রিটিশ ভারতের মাথাপিচু আয়ের চেয়ে বেশি ছিল। মুঘল অর্থনীতিতে সেকেন্ডারি সেক্টর এর শৎকরা হার ছিল ১৮.২% সেটা বিংশ শতকের ব্রিটিশ ভারতে কমে গিয়ে দাঁড়ায় ১১.২% এ। নগরায়নের ক্ষেত্রেও মুঘল ভারতই এগিয়েছিল। ১৬০০ সালে ভারতের নগর কেন্দ্রগুলোতে ভারতের সর্বমোট জনসংখ্যার ১৫% বসবাস করত, এই শৎকরা হার ১৯ শতকের ব্রিটিশ ভারতে নগরে বসবাসকারী জনসংখ্যার শৎকরা হারের তুলনায় বেশি ছিল।
২০২৩-এ বাংলাদেশ
২০২৩-এ বাংলাদেশে সংঘটিত হওয়া ঘটনাবলির সংক্ষিপ্তসার এটি।
এটি ১৪২৯ এবং ১৪৩০ বঙ্গাব্দ (বাংলা বছর) অনুসরণ করবে।
২০২৩ সাল বাংলাদেশের স্বাধীনতার ৫২তম বছর। এটি প্রধানমন্ত্রী শেখ হাসিনার চতুর্থ মন্ত্রিসভার পঞ্চম ও শেষ বছর এবং মোহাম্মদ আবদুল হামিদের রাষ্ট্রপতির শেষ বছর।
২০১৫ আইসিসি বিশ্ব টুয়েন্টি২০ বাছাইপর্ব
২০১৫ আইসিসি বিশ্ব টুয়েন্টি২০ বাছাইপর্ব (2015 ICC World Twenty20 Qualifier) ২০১৬ সালের আইসিসি বিশ্ব টুয়েন্টি প্রতিযোগিতায় অংশগ্রহণের লক্ষ্যে ৬-২৬ জুলাই ২০১৫ তারিখে নেদারল্যান্ডস ও স্কটল্যান্ডে যৌথভাবে অনুষ্ঠিত হয়। এটি আইসিসি বিশ্ব টুয়েন্টি২০ বাছাইপর্ব‎ প্রতিযোগিতার ৫ম আসর। আন্তর্জাতিক ক্রিকেট কাউন্সিলের নির্দেশনায় এ প্রতিযোগিতাটি আইসিসি বিশ্ব টুয়েন্টি২০ প্রতিযোগিতায় যোগ্যতা অর্জনের অংশবিশেষ। অংশগ্রহণকারী ১৪ দলের মধ্যে ৫১টি খেলা অনুষ্ঠানের সিদ্ধান্ত নেয়া হয়েছে যা সর্বশেষ আসরে ১৬ দলের মধ্যে ৭২ খেলার আয়োজন করা হয়েছিল। এ প্রতিযোগিতাটি আইসিসি বিশ্ব টুয়েন্টি২০ বাছাইপর্বের অংশবিশেষ। শীর্ষস্থানীয় ছয় দল ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পাবে।
বৃষ্টির কারণে চূড়ান্ত খেলায় মাঠে কোন বল গড়ায়নি। ফলে স্কটল্যান্ড ও নেদারল্যান্ডস দল যৌথভাবে ট্রফি ভাগাভাগি করে নেয়।
দলসমূহ
নিম্নবর্ণিত দলসমূহ প্রতিযোগিতায় অবতীর্ণ হয়:-
খেলার ধরন
অংশগ্রহণকারী ১৪-দল থেকে শীর্ষ ৬-দল ২০১৬ সালের আইসিসি বিশ্ব টুয়েন্টি২০ প্রতিযোগিতার প্রথম রাউন্ডে খেলবে। সেখানে দলগুলো ৩০ এপ্রিল, ২০১৪ তারিখে প্রকাশিত আইসিসি টুয়েন্টি২০ আন্তর্জাতিক চ্যাম্পিয়নশীপের ৯ম ও ১০ স্থানে অবস্থানকারী বাংলাদেশ ও জিম্বাবুয়ের সাথে প্রতিদ্বন্দ্বিতায় অবতীর্ণ হবে।
চূড়ান্ত অবস্থান
২০১৬ আইসিসি বিশ্ব টুয়েন্টি২০ এবং ২০১৯ আইসিসি বিশ্ব টুয়েন্টি২০ বাছাইপর্বের জন্য নির্বাচত।
কাবু ভের্দির প্রশাসনিক বিভাগ
কাবু ভের্দি ২২টি কনসেলোতে ( পৌরসভা ) এবং ৩২ টি ফ্রেগিয়াসিয়াসে ( প্যারিশের সমতুল্য) বিভক্ত। পর্তুগিজ ভাষায় অঞ্চল এবং প্রশাসনিক অঙ্গ বুঝানোর জন্য দুটি পৃথক শব্দ রয়েছে। প্রশাসনিকভাবে, সরকারের ঠিক নীচে মিউনিসিপিও (পৌরসভা) রয়েছে, যারা কনসেলো পরিচালনা করে। অতএব, কনসেলো হলো কাবু ভের্দিতে প্রথম স্তরের প্রশাসনিক মহকুমা। প্রতিটি পৌরসভার একটি এসেম্বলিয়া পৌরসভা (পৌরসভা সমাবেশ, আইনসভা সংস্থা) এবং একটি কামারা পৌরসভা (পৌরসভা চেম্বার, কার্যনির্বাহী সংস্থা) রয়েছে। প্রতি চার বছরে এসেম্বলিয়া পৌরসভা, কামারা পৌরসভা এবং কামারা পৌরসভার রাষ্ট্রপতি নির্বাচন অনুষ্ঠিত হয়। যেখানে একটি পৌরসভা বিভিন্ন freguesias (নাগরিক যাজকপল্লী) নিয়ে গঠিত, একটি Delegação মিউনিসিপাল (পৌর প্রতিনিধি দল) সেইসকল যাজকপল্লীতে স্থাপন করা হয় যেগুলোর পৌর আসন থাকে না।
দ্বীপগুলি ঐতিহ্যগতভাবে দুটি ভৌগোলিক অঞ্চলে বিভক্ত (কোনও প্রশাসনিক অর্থ ছাড়াই):
পৌরসভা এবং নাগরিক পার্শ্ব
দ্বীপ গোষ্ঠী: জনহীন দ্বীপ সান্তা লুজিয়া এবং রসো ও ব্র্যাঙ্কো সহ সমস্ত জনমানবহীন দ্বীপপুঞ্জ কোনও পৌরসভার অংশ নয়। তবে কাবু ভের্দি রাজ্যের উন্মুক্ত এলাকার মধ্যে রয়েছে।
হ্যারি কল্ডার
হ্যারি লটন কল্ডার (Harry Calder; জন্ম: ২৪ জানুয়ারি, ১৯০১ - মৃত্যু: ১৫ সেপ্টেম্বর, ১৯৯৫) দক্ষিণ আফ্রিকান বংশোদ্ভূত বিখ্যাত ইংরেজ ক্রিকেট তারকা ছিলেন। বিদ্যালয়ের ছাত্র থাকাকালীন ১৭ বছর বয়সে ১৯১৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন হ্যারি কল্ডার। ক্রিকেটের সর্বোচ্চ সম্মাননা লাভ করলেও একমাত্র ক্রিকেটার হিসেবে তিনি কোন প্রথম-শ্রেণীর ক্রিকেটে অংশগ্রহণ করেননি।
শৈশবকাল
তার পিতা হেনরি কল্ডার উনবিংশ শতাব্দীর শেষদিকে ইংরেজ কাউন্টি ক্রিকেটে হ্যাম্পশায়ার এবং দক্ষিণ আফ্রিকান ক্রিকেটে ওয়েস্টার্ন প্রভিন্স ও ইস্টার্ন প্রভিন্সের পক্ষে দশটি প্রথম-শ্রেণীর খেলায় অংশ নিয়েছিলেন।
১৯১৪ সালে দক্ষিণ আফ্রিকা থেকে পরিবারের সাথে ইংল্যান্ডে চলে আসেন। সারেভিত্তিক ক্রানলেই স্কুলে পাঁচ বছর পড়াশোনা করেছিলেন। সেখানে বিদ্যালয়ের প্রথম একাদশে অংশ নেন। তন্মধ্যে, তিন বছর দলের অধিনায়কের দায়িত্ব পালন করেন। ১৬ বছর বয়সী স্পিন বোলার হ্যারি কল্ডার বিদ্যালয় দলের পক্ষে অনেকগুলো উইকেট লাভে সক্ষমতা দেখান। ফলশ্রুতিতে ১৯১৮ সালে উইজডেন কর্তৃক আরও চারজন বিদ্যালয় বালকের সাথে তাকেও বর্ষসেরা ক্রিকেটারের সম্মাননায় ভূষিত করা হয়। প্রসঙ্গতঃ প্রথম বিশ্বযুদ্ধ চলাকালীন কোনরূপ প্রথম-শ্রেণীর ক্রিকেট খেলা অনুষ্ঠিত হয়নি। ১৯১৯ সালেও একইভাবে বর্ষসেরা ক্রিকেটার হিসেবে পাঁচজন বিদ্যালয়ের বালককে মনোনীত করা হয়েছিল। তন্মধ্যে, তিনি সর্বকনিষ্ঠ ছিলেন।
ইন্ডিয়ান ইনস্টিটিউট অব ম্যানেজমেন্ট লখনউ
ইন্ডিয়ান ইনস্টিটিউট অব ম্যানেজমেন্ট লখনউ (সংক্ষেপে আইআইএম লখনউ বা আইআইএম-এল) ভারতের উত্তরপ্রদেশ রাজ্যের লখনউয়ের একটি পাবলিক বিজনেস স্কুল। এটি ১৯৮৪ সালে ভারত সরকার দ্বারা চতুর্থ ইন্ডিয়ান ইনস্টিটিউটস অব ম্যানেজমেন্ট (আইআইএম) হিসাবে প্রতিষ্ঠিত হয়। আইআইএম লখনউ স্নাতকোত্তর ডিপ্লোমা, ফেলোশিপ ও ব্যবস্থাপনায় কার্যনির্বাহী প্রোগ্রাম সরবরাহ করে। এটি ভারতের মানবসম্পদ উন্নয়ন মন্ত্রণালয় দ্বারা "ইনস্টিটিউশন অব এক্সিলেন্স" হিসাবে স্বীকৃত। ৪ আইআইএম লখনউ নতুন প্রতিষ্ঠিত আইআইএম জম্মু, আইআইএম রোহাতক ও আইআইএম কাশীপুরের পরামর্শদাতা সংস্থা হিসাবেও কাজ করে। ৫ এটি ২০১৮ সাল পর্যন্ত আইআইএম সিরমৌর’র পরামর্শদাতা প্রতিষ্ঠান হিসাবেও কাজ করেছে।
হ্যারি কল্ডার
খেলোয়াড়ী জীবন
কোন প্রথম-শ্রেণীর খেলায় অংশগ্রহণের সুযোগ পাননি হ্যারি কল্ডার। তবে, ১৯২০ সালে সারের দ্বিতীয় একাদশের পক্ষে একটি খেলায় অংশ নিয়েছিলেন। স্টাফোর্ডশায়ারের বিপক্ষে ০ ও অপরাজিত ৬ রান তুলেছিলেন। এছাড়াও, চার ওভার বোলিং করে উইকেটবিহীন ছিলেন। ১৯১৮ ও ১৯১৯ সালের বর্ষসেরা ক্রিকেটারের সম্মাননাপ্রাপ্ত বাদ-বাকী নয়জন বিদ্যালয়ের ছাত্র কমপক্ষে একটি প্রথম-শ্রেণীর খেলায় অংশ নিয়েছিলেন।
ইন্ডিয়ান ইনস্টিটিউট অব ম্যানেজমেন্ট লখনউ
প্রতিষ্ঠানটি লখনউয়ের উত্তর শহরতলিতে ২০০ একর স্থান জুড়ে বিস্তৃত। নয়ডায় ২০-একর সাইটে এক বছরের পূর্ণকালীন এমবিএ প্রোগ্রাম (আইপিএমএক্স), কার্যনির্বাহী ও কার্যনির্বাহী শিক্ষার জন্য দুই বছরের পিজিপি-র জন্য প্রতিষ্ঠানটির দ্বিতীয় ক্যাম্পাস রয়েছে। দু'বছরের পিজিপি ও ফেলোশিপ প্রোগ্রামের জন্য ভর্তিটি কমন অ্যাডমিশন টেস্টের (সিএটি) মাধ্যমে করা হয় এবং জিএমএটি স্কোরকে এমবিএ প্রোগ্রামের সমতুল্য এক বছরের পূর্ণকালীন আবাসিক প্রোগ্রামের জন্য ম্যানেজমেন্ট ফর ম্যানেজমেন্টের জন্য ব্যবহার করা হয়, অপরদিকে ওয়ার্কিং এক্সিকিউটিভ প্রোগ্রামের জন্য দুই বছরের পিজিপিতে ভর্তি জিএমএটি স্কোর বা আইআইএম লখনউয়ের দ্বারা পরিচালিত একটি প্রতিযোগিতামূলক লিখিত পরীক্ষার ভিত্তিতে করা হয়। জিএমএটি বা লিখিত পরীক্ষার উপর ভিত্তি করে সংক্ষিপ্ত তালিকাভুক্ত প্রার্থীরা চূড়ান্ত বাছাই পর্বে রাইটিং ক্ষমতার পরীক্ষা এবং ব্যক্তিগত সাক্ষাত্কারের (ওয়াট এবং পিআই) সম্মুখীন হন। প্রোগ্রামগুলি বিশ্বব্যাপী স্বীকৃতি সংস্থা এএমবিএ ও এএসিএসবি দ্বারা অনুমোদিত। প্রতিষ্ঠানের ছাত্র বিনিময়ের জন্য বিশ্বজুড়ে ২৪ টি শীর্ষস্থানীয় বি-স্কুলের সাথে চুক্তি রয়েছে। বছর জুড়ে বিভিন্ন ক্লাব, একাডেমিক ইন্টারেস্ট গ্রুপ এবং কমিটিসমূহের দ্বারা বেশ কয়েকটি বি-প্রতিযোগিতা, সাংস্কৃতিক ও ক্রীড়া অনুষ্ঠানের আয়োজন করা হয়।
হ্যারি কল্ডার
ব্যক্তিগত জীবন
১৯১৯ সালে পরিবারের সাথে দক্ষিণ আফ্রিকায় প্রত্যাবর্তন করেন। তার পিতা তাকে ক্রিকেট খেলতে উদ্বুদ্ধ করেছিলেন। কিন্তু, তিনি গল্ফ ও টেনিসের দিকে ধাবিত হন। কারখানা ও ব্যাংকিং খাতে কাজ করেন। ১৯৯৪ সাল পর্যন্ত তার অবস্থান অজানা ছিল। ঐ বছর ক্রিকেট ঐতিহাসিক রবার্ট ব্রুক কেপ টাউনের নিরাময় কেন্দ্রে তার অবস্থান সনাক্ত করতে সক্ষম হন। কল্ডার তার এই সম্মাননা প্রাপ্তি বিষয়টি জানতেন না। বিদ্যালয় ত্যাগ করার পর আর ক্রিকেট খেলেননি। কেবলমাত্র ব্রুকের কল্যাণেই তিনি এ স্বীকৃতির কথা জানতে পারেন। ১৫ সেপ্টেম্বর, ১৯৯৫ তারিখে ৯৪ বছর বয়সে কেপ টাউনে হ্যারি কল্ডারের দেহাবসান ঘটে।
ইন্ডিয়ান ইনস্টিটিউট অব ম্যানেজমেন্ট লখনউ
ইতিহাস
আইআইএম লখনউ ১৯৮৪ সালে প্রতিষ্ঠিত হয় এবং বর্তমানে এটি কেন্দ্রীয়ভাবে অর্থায়িত একটি সংস্থা। এটি ভারতে প্রতিষ্ঠিত হওয়া চতুর্থ ইন্ডিয়ান ইনস্টিটিউট অব ম্যানেজমেন্ট (আইআইএম কলকাতা, আইআইএম আহমেদাবাদ ও আইআইএম ব্যাঙ্গালোরের পরে)। বিশিষ্ট শিক্ষাবিদ ঈশ্বর দয়াল প্রতিষ্ঠানটি প্রতিষ্ঠায় গুরুত্বপূর্ণ ভূমিকা পালন করেন; তিনি আইআইএম লখনউয়ের প্রতিষ্ঠাতা পরিচালক হিসাবে চার বছর দায়িত্ব পালন করেছিলেন।  শিল্পপতি হরি শঙ্কর সিংহানিয়া ১৯৯২ সালে বোর্ড অব গভর্নরসের চেয়ারম্যান হিসাবে দায়িত্ব গ্রহণ করেন এবং তিনি ২০০৭ সাল অবধি দায়িত্ব পালন করেন।
পোস্ট গ্রাজুয়েট প্রোগ্রাম (পিজিপি) ১৯৮৫–৮৬ সালে ৩০ জন শিক্ষার্থী নিয়ে শুরু হয়। ইনস্টিটিউটটি প্রতিষ্ঠিত হওয়ার পরে, বাটলার প্রাসাদে ভাড়া কক্ষগুলিতে ক্লাস অনুষ্ঠিত হত এবং পরে গিরি ইনস্টিটিউট অব ডেভেলপমেন্টাল স্টাডিজে স্থানান্তরিত হয়। বর্তমান ক্যাম্পাসটি ১৯৯২ সালে লখনউয়ের উপকণ্ঠে নির্মিত হয়।
ছাত্র বিনিময় কার্যক্রম শুরু করতে ২০০১ সালে তিনটি বিদেশী বিশ্ববিদ্যালয়ের সাথে সংযোগ তৈরি করা হয়। কৃষিক্ষেত্র কোর্সটি ১৩ জন শিক্ষার্থী নিয়ে ২০০৪ সালে শুরু হয়।
আইআইএম লখনউ ২০০৫ সালে দিল্লির নিকটে নয়ডায় একটি দ্বিতীয় ক্যাম্পাস স্থাপন করে। নয়ডা ক্যাম্পাসটি এক্সিকিউটিভ শিক্ষার জন্য একচেটিয়াভাবে প্রতিষ্ঠিত হয়। [১৪] [১৫] আইআইএম লখনউ অতিরিক্ত একটি ক্যাম্পাস শুরু করা ক্ষেত্রে দেশের প্রথম আইআইএম।
শিক্ষা প্রাঙ্গণ
আইআইএম লখনউয়ের প্রধান শিক্ষা প্রাঙ্গণ বা ক্যাম্পাসটি ২০০ একর (৮১ হেক্টর) জুড়ে বিস্তৃত এবং ভারতের উত্তর প্রদেশের লখনউ শহরের উপকণ্ঠে প্রবন্ধ নগরে অবস্থিত। এটি লখনউ রেলওয়ে স্টেশন থেকে ১৬ কিলোমিটার (৯.৯ মাইল) দূরে এবং লখনউ বিমানবন্দর থেকে ২৫ কিলোমিটার (১৬ মাইল) দূরে অবস্থিত।  আইআইএম লখনউয়ের আলীগঞ্জে একটি সিটি অফিসও রয়েছে।
ডানকার্ক (২০১৭-এর চলচ্চিত্র)
ডানকার্ক ছবিতে স্থল, জল ও আকাশপথ এই তিনটি দৃষ্টিকোণ থেকে সৈন্য প্রত্যাহার দেখানো হয়েছে। এতে অল্প সংলাপ ছিল, কারণ নোলান এতে চিত্রগ্রহণ ও সঙ্গীত দিয়ে উৎকণ্ঠা তৈরি করতে চেয়েছেন। ২০১৬ সালের মে মাসে ডানকার্কে চিত্রায়ন শুরু হয় এবং সেপ্টেম্বরে লস অ্যাঞ্জেলেসে শুটিং শেষ হয় এবং নির্মাণ পরবর্তী কাজ শুরু হয়। চিত্রগ্রাহক হয়ট ফান হয়টেমা আইম্যাক্স ৬৫ মিমি ও ৬৫ মিমি বড় ফিল্ম স্টকে চিত্রায়ন করেন। ছবিতে বাস্তবিক দৃশ্যায়ন ছিল, এবং হাজারের বেশি অতিরিক্ত শিল্পীর পাশাপাশি প্রকৃত ঘটনাকালীন ঐতিহাসিক নৌকা, ও উড়োজাহাজ ব্যবহার করা হয়েছে।
২০১৭ সালের ১৩ই জুলাই লন্ডনের ওডিয়ন লিস্টার স্কয়ারে চলচ্চিত্রটির উদ্বোধনী প্রদর্শনী অনুষ্ঠিত হয় এবং ২১শে জুলাই যুক্তরাজ্য ও যুক্তরাষ্ট্রে আইম্যাক্স, ৭০ মিমি ও ৩৫ মিমি ফরম্যাটে মুক্তি দেওয়া হয়। বিশ্বব্যাপী $৫২৫ মিলিয়ন আয় করা ডানকার্ক সর্বকালের সর্বোচ্চ আয়কারী দ্বিতীয় বিশ্বযুদ্ধভিত্তিক চলচ্চিত্র। ছবিটি এর চিত্রনাট্য, পরিচালনা, সঙ্গীতের সুর এবং চিত্রগ্রহণের জন্য সমাদৃত হয়; কয়েকজন সমালোচক ছবিটিকে নোলানের সেরা কাজ এবং অন্যতম সের যুদ্ধভিত্তিক চলচ্চিত্র বলে উল্লেখ করেন।
চলচ্চিত্রটি ৯০তম একাডেমি পুরস্কারে শ্রেষ্ঠ চলচ্চিত্র ও শ্রেষ্ঠ পরিচালনাসহ (পরিচালনা বিভাগে নোলানের প্রথম মনোনয়ন) আটটি বিভাগে মনোনয়ন লাভ করে এবং শ্রেষ্ঠ শব্দ সম্পাদনা, শব্দ মিশ্রণ ও চলচ্চিত্র সম্পাদনা বিভাগে তিনটি পুরস্কার অর্জন করেন। এছাড়া ছবিটি ২৩তম ক্রিটিকস চয়েস পুরস্কারে আটটি বিভাগে মনোনয়ন লাভ করে এবং শ্রেষ্ঠ সম্পাদনা বিভাগে পুরস্কার লাভ করে; ৭১তম বাফটা পুরস্কারে আটটি বিভাগে মনোনয়ন লাভ করে এবং শ্রেষ্ঠ শব্দ গ্রহণ বিভাগে পুরস্কার লাভ করে, এবং ৭৫তম গোল্ডেন গ্লোব পুরস্কারে তিনটি বিভাগে মনোনয়ন লাভ করে।
নাসির উদ্দিন
নাসির উল্লাহ্ (জন্ম: ১৯৩৬ - মৃত্যু: ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
নাসির উল্লাহ্ এর জন্ম ৬৩ নং সিদ্দিক বাজার। তার বাবার নাম তারিক উল্লাহ্ এবং মায়ের নাম সুফিয়া খাতুন। তার স্ত্রীর নাম মেহেরজান বিবি। তাঁদের পাঁচ ছেলে ও তিন মেয়ে।
কর্মজীবন
নাসির উল্লাহ্ চাকরি করতেন পাকিস্তানি সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল কুমিল্লার ময়নামতি সেনানিবাসে। মার্চ মাসের শুরুতে এই রেজিমেন্টে বেশির ভাগ সেনাকে সেনানিবাসের বাইরে মোতায়েন করা হয়। মুক্তিযুদ্ধ শুরু হলে তারা বিদ্রোহ করে ঝাঁপিয়ে পড়েন যুদ্ধে। প্রতিরোধ যুদ্ধ শেষে তিনি প্রথমে যুদ্ধ করেন ২ নম্বর সেক্টরে। পরে কে ফোর্সের নবম ইস্ট বেঙ্গল রেজিমেন্টের অধীনে। মুক্তিযুদ্ধ চলাকালে আগস্ট মাসের শেষে নবম ইস্ট বেঙ্গল গঠিত হয়। ১৯৭৯ সালের আগ পর্যন্ত তিনি ৩৭ ইস্ট বেঙ্গল রেজিমেন্টে নায়েব সুবেদার হিসেবে কর্মরত ছিলেন।
মুক্তিযুদ্ধে ভূমিকা
১৯৭১ সালের অক্টোবরের শেষের দিকে ব্রাহ্মণবাড়িয়া জেলার কসবা উপজেলার সীমান্ত এলাকায় ছিল পাকিস্তানি সেনাবাহিনীর শক্ত এক প্রতিরক্ষা। রাতের অন্ধকারে নাসির উদ্দিনসহ একদল মুক্তিযোদ্ধা নিঃশব্দে অবস্থান নিলেন পাকিস্তানি সেনাবাহিনীর প্রতিরক্ষা অবস্থানের অদূরে। তারা সেখানে অপেক্ষা করতে থাকলেন। একটু পর ভারত থেকে পাকিস্তানি অবস্থানে শুরু হলো গোলাবর্ষণ। মুক্তিযোদ্ধারা সবাই প্রস্তুত। অধিনায়কের নির্দেশ পাওয়ামাত্র তারা একযোগে ছুটে গিয়ে আক্রমণ চালাবেন পাকিস্তানি সেনাদের। তার আগে পাকিস্তানি সেনাদের ভীতসন্ত্রস্ত করার জন্য চলছে গোলাবর্ষণ। একটু পর গোলাবর্ষণ শেষ হলো। অধিনায়কের নির্দেশ পাওয়ামাত্র নাসির উদ্দিন তার অধীন সহযোদ্ধাদের নিয়ে এগিয়ে যেতে থাকলেন পাকিস্তানি অবস্থানের উদ্দেশে। ইতিমধ্যে পাকিস্তানি অবস্থান থেকেও শুরু হয়েছে গোলাগুলি। নাসির উদ্দিন ভয় না পেয়ে দুর্বার গতিতে এগিয়ে গেলেন সামনে। তার পেছনে সহযোদ্ধারা। অল্প সময়ের মধ্যেই তারা পৌঁছে গেলেন পাকিস্তানি প্রতিরক্ষা অবস্থানে। এমন অতর্কিত আক্রমণে হতভম্ব পাকিস্তানি সেনারা। মুক্তিযোদ্ধাদের মুহুর্মুহু আক্রমণে তাদের মনোবল ভেঙে পড়ার উপক্রম। তখন নাসির উদ্দিন সহযোদ্ধাদের নিয়ে আরও সাঁড়াশি আক্রমণ চালালেন। প্রচণ্ড আক্রমণের মুখে পাকিস্তান সেনাবাহিনীর প্রতিরক্ষা আবস্থানগুলো ভেঙে পড়তে থাকল। দিশেহারা পাকিস্তানি সেনারা অবস্থান ছেড়ে পেছনে পালিয়ে গেল। তিন ঘণ্টা যুদ্ধের পর মুক্তিযোদ্ধা দখল করে নেন পাকিস্তানি সেনাবাহিনীর কসবার প্রতিরক্ষা অবস্থান। সেদিন যুদ্ধে নাসির উদ্দিন যথেষ্ট বীরত্ব ও সাহস প্রদর্শন করেন। মুক্তিযোদ্ধাদের হাতে ২৬ জন পাকিস্তানি সেনা নিহত হয়। আহত হয় ১৮ জন। হস্তগত হয় ১১টি এলএমজি, একটি সিগন্যাল পিস্তল, ৪০টি গ্রেনেড (এইচই ৩৬), তিনটি এনারগা গান, ৪৪টি প্লাস্টিক মাইন, একটি ম্যাপ ও দুটি র‌্যাংক ব্যাজ। মুক্তিযোদ্ধাদের পক্ষে চারজন শহীদ ও ১৫ জন আহত হন। পরদিন পাকিস্তানি সেনারা পুনর্গঠিত হয়ে কসবা দখলের চেষ্টা চালায়। তাদের একটি দল একটি ছোট নালার পশ্চিমতীরে দ্রুত অবস্থান নেয়। তখন নাসির উদ্দিন তার দল নিয়ে পাকিস্তানি সেনাবাহিনীর ওই দলের ওপর আক্রমণ চালান। প্রচণ্ড আক্রমণের মুখে পাকিস্তানি সেনাদের ওই প্রচেষ্টা ব্যর্থ হয়ে যায়। কিছুক্ষণ পর মুক্তিযোদ্ধাদের আরও কয়েকটি দল এসে পাকিস্তানি সেনাদের ওপর আক্রমণ শুরু করে। তখন পাকিস্তানি সেনারা পুরোপুরিভাবে পিছু হটে যায়।
মৃত্তিকা অণুজীববিজ্ঞান
উদ্ভিদের মূলজ কোষ এবং এর আশেপাশে প্রত্যেক গ্রাম মাটিতে ১০ বিলিয়ন পর্যন্ত ব্যাকটেরিয়া বাস করতে পারে। উদ্ভিদমূলের আশেপাশের এই অঞ্চলটি রাইজোস্ফিয়ার হিসেবে পরিচিত। ২০১১ সালে, একটি দল সুগার বীটের শিকডড়ে ৩৩০০০ এরও বেশি ব্যাকটেরিয়া এবং আর্কিয়ার প্রজাতি শনাক্ত করেছে।
পার্শ্ববর্তী পরিবেশের পরিবর্তনের সাপেক্ষে রাইজোবায়োমের গঠন দ্রুত পরিবর্তন হতে পারে।
ব্যাকটেরিয়া
ভাইরাস ব্যতীত ব্যাকটেরিয়া এবং আর্কিয়া মাটিতে বসবাসকারী ক্ষুদ্রতম জীব। এই ব্যাকটেরিয়া ও আর্কিয়া প্রাক-কেন্দ্রিক বা আদিকোষী। এগুলো ছাড়া অন্যসব অণুজীব প্রকৃতকোষী বা সুকেন্দ্রিক, যার অর্থ এদের সুগঠিত কোষীয় অঙ্গাণু এবং যৌন প্রজনন করার ক্ষমতাসহ উন্নত কোষ কাঠামো বিদ্যমান। প্রাককেন্দ্রিক অভ্যন্তরীণ অঙ্গানুহীন একটি খুব সাধারণ কোষ রয়েছে। ব্যাকটেরিয়া এবং আর্কিয়া হল মাটিতে সবচেয়ে বেশি পরিমাণে পাওয়া অণুজীব। এরা নাইট্রোজেন সংবদ্ধনসহ অনেকগুলো গুরুত্বপূর্ণ কার্যাবলি সাধন করে।
কিছু ব্যাকটেরিয়া মাটির খনিজ পদার্থে গুচ্ছবদ্ধভাবে জন্মায় এবং খনিজ পদার্থের ক্ষয় ও ভাঙ্গনকে প্রভাবিত করতে পারে। এভাবে মাটির সামগ্রিক গঠন, মাটিতে বিদ্যামান ব্যাকটেরিয়ার পরিমাণ নির্ধারণ করতে পারে। কোন অঞ্চলের মাটিতে খনিজ পদার্থের আধিক্য ব্যাকটেরিয়ার প্রচুর বংশবিস্তারকে নির্দেশ করে। এই ব্যাকটেরিয়াগুলো গুচ্ছবদ্ধভাবে মাটির সামগ্রিক উর্বরতা বৃদ্ধি করে।
জৈব রাসায়নিক প্রক্রিয়া
ব্যাকটেরিয়ার অন্যতম বৈশিষ্ট্য হলো এদের জৈব রাসায়নিক বহুমুখিতা। সিউডোমোনাস নামক একটি ব্যাকটেরিয়ার গণ বিভিন্ন রাসায়নিক ও সার বিপাক করতে পারে। বিপরীতে, নাইট্রোব্যাক্টার নামে পরিচিত আরেকটি ব্যাকটেরিয়া গণ নাইট্রাইটকে নাইট্রেটে পরিণত করে তার শক্তি অর্জন করে, যা মাটির জারণ প্রক্রিয়া হিসাবেও পরিচিত। ক্লস্ট্রিডিয়াম গণের ব্যাকটেরিয়া বহুমুখিতার একটি উদাহরণ, কারণ এরা অক্সিজেনবিহীন পরিবেশে বেড়ে উঠতে পারে এবং এদের অবাত শ্বসন হয়, যা অন্যান্য প্রজাতির বিসদৃশ। সিউডোমোনাসের বেশ কয়েকটি প্রজাতি, যেমন Pseudomonas aeruginosa সবাত এবং অবাত উভয় প্রক্রিয়ায় শ্বসন করতে সক্ষম। এরা নাইট্রেটকে প্রান্তীয় ইলেক্ট্রন গ্রহীতা হিসেবে ব্যবহার করে।
নাইট্রোজেন সংবন্ধন
নাইট্রোজেন প্রায়শই মাটি এবং জলের মধ্যে সবচেয়ে সীমিত পুষ্টি উপাদান হিসেবে থাকে। ব্যাকটেরিয়া নাইট্রোজেন সংবদ্ধকরণ প্রক্রিয়ার জন্য দায়ী, যা বায়ুমণ্ডলীয় নাইট্রোজেনকে নাইট্রোজেনজাত যৌগে (যেমন অ্যামোনিয়া) রূপান্তর করে, যা উদ্ভিদকূল ব্যবহার করতে পারে। নাইট্রোব্যাক্টর প্রভৃতি স্বভোজী ব্যাকটেরিয়া গাছপালা বা অন্যান্য জীবজন্তু থেকে খাদ্য গ্রহণের পরিবর্তে জারণের মাধ্যমে নিজস্ব খাদ্য তৈরি করে শক্তি অর্জন করে। এই ব্যাকটেরিয়াগুলো নাইট্রোজেন সংবন্ধনের জন্য দায়ী। পরভোজী ব্যাকটেরিয়াগুলির (স্বভোজী ব্যাকটেরিয়ার বিপরীত বৈশিষ্ট্যযুক্ত; পরভোজী ব্যাকটেরিয়া উদ্ভিদ বা অন্যান্য অণুজীব থেকে খাদ্য গ্রহণ করে শক্তি অর্জন করে) তুলনায় স্বভোজী ব্যাকটেরিয়ার পরিমাণ কম হলেও এরা খুব গুরুত্বপূর্ণ। প্রায় প্রতিটি উদ্ভিদ এবং জীবকে কোন না কোন উপায়ে সংবন্ধনকৃত নাইট্রোজেনের উপর নির্ভরশীল।
অ্যাক্টিনোমাইসিটিস
অ্যাকটিনোমাইসিটিস হলো মাটিতে বসবাসকারী এক ধরনের অণুজীব। এগুলো এক প্রকারের ব্যাকটেরিয়া হলেও, ছত্রাকের সাথে এদের কিছু বৈশিষ্ট্যের মিল আছে, যা সম্ভবত একই রকম আবাস এবং জীবনযাত্রাজনিত বিবর্তনের ফল।
ছত্রাকের সাথে সদৃশ্যতা
ব্যাকটেরিয়া জগতের সদস্য হওয়া সত্ত্বেও অনেক অ্যাকটিনোমাইসিটিসের ছত্রাকের মতো আকৃতির বা শাখাযুক্ত, স্পোর গঠন করে এবং সেকেন্ডারী মেটাবোলাইট উৎপাদন করে।
অ্যান্টিবায়োটিক
অ্যাক্টিনোমাইসেটগুলির একটি উল্লেখযোগ্য বৈশিষ্ট্য হল অ্যান্টিবায়োটিক উৎপাদন করার ক্ষমতা। স্ট্রেপ্টোমাইসিন, নিওমাইসিন, এরিথ্রোমাইসিন এবং টেট্রাসাইক্লিন- এই অ্যান্টিবায়োটিকগুলির কয়েকটি মাত্র উদাহরণ।স্ট্রেপ্টোমাইসিন যক্ষ্মা ও নির্দিষ্ট ব্যাকটেরিয়াজনিত সংক্রমণ নিরাময়ে ব্যবহৃত হয়। শল্য চিকিৎসার সময়ে ব্যাকটেরিয়া সংক্রমণের ঝুঁকি কমাতে নিওমাইসিন ব্যবহার করা হয়। এরিথ্রোমাইসিন ব্যাকটেরিয়াজনিত কিছু সংক্রমণ, যেমন ব্রঙ্কাইটিস, হুপিং কাশি, নিউমোনিয়া এবং কান, অন্ত্র, ফুসফুস, মূত্রনালী এবং ত্বকের সংক্রমণের চিকিৎসায় ব্যবহৃত হয়।
ছত্রাক
ছত্রাক মাটিতে প্রচুর পরিমাণে থাকে, যদিও মাটিতে ব্যাকটেরিয়া বেশি পরিমাণে থাকে। ছত্রাক মাটিতে অন্যান্য বৃহত্তর জীব ও অণুজীবের খাদ্যের উৎস হিসেবে, গাছপালা, মাটির উপকারী অণুজীব বা অন্যান্য বৃহত্তর জীবের সাথে মিথোজীবী সম্পর্কের জন্য গুরুত্বপূর্ণ। প্রাথমিকভাবে প্রজননকাজে ব্যবহার্য স্পোর বা অণুবীজের আকার, আকৃতি এবং রঙের ভিত্তিতে ছত্রাককে বিভিন্ন প্রজাতিতে বিভক্ত করা যেতে পারে। যে নিয়ামকগুলো ব্যাকটেরিয়া এবং অ্যাকটিনোমাইসিটের বৃদ্ধি ও বিভাজনকে প্রভাবিত করে, তার বেশিরভাগ পরিবেশগত নিয়ামকগুলো ছত্রাককেও প্রভাবিত করে। মাটিতে জৈব পদার্থের গুণমান এবং পরিমাণের সাথে ছত্রাকের বৃদ্ধির প্রত্যক্ষ সম্পর্ক রয়েছে, কেননা বেশিরভাগ ছত্রাক পুষ্টির জন্য পরিবেশ থেকে জৈব পদার্থ গ্রহণ করে। ছত্রাক অম্লীয় পরিবেশে ব্যাপক বর্ধিত হয়, যেখানে ব্যাকটেরিয়া এবং অ্যাক্টিনোমাইসিটিস অম্লীয় পরিবেশে টিকে থাকতে পারে না। যার ফলে অম্লীয় মাটিতে প্রচুর পরিমাণে ছত্রাকের সৃষ্টি হয়। ছত্রাক শুষ্ক, অনুর্বর মাটিতেও ভাল জন্মায়, কেননা ছত্রাকে সবাত শ্বসন ঘটে এবং এর জন্য এরা অক্সিজেনের উপর নির্ভরশীল। অন্যদিকে মাটিতে আর্দ্রতা যত বৃদ্ধি পায়, অক্সিজেনের পরিমাণ তত কম থাকে।
শৈবাল
শৈবাল সালোকসংশ্লেষণের মাধ্যমে তাদের নিজস্ব খাদ্য তৈরি করতে পারে। সালোকসংশ্লেষণ আলোক শক্তিকে রাসায়নিক শক্তিতে রূপান্তর করে, যা পুষ্টি হিসাবে সংরক্ষণ করতে পারে। সালোকসংশ্লেষণে আলো অত্যাবশ্যকীয় হওয়ায়, শৈবালের বৃদ্ধির জন্য এদের অবশ্যই সরাসরি আলোর সংস্পর্শে আসতে হবে। তাই শৈবাল সাধারণত সূর্যের আলোপূর্ণ এবং মাঝারি আর্দ্রতাবিশিষ্ট স্থানে জন্মায় এবং সেখানেই বিস্তৃত হয়। শৈবাল সরাসরি সূর্যের সংস্পর্শে আসতে হয় না, তবে স্থির তাপমাত্রা এবং আর্দ্রতায় তারা মাটির পৃষ্ঠের নিচে বাস করতে পারে। শৈবাল নাইট্রোজেন সংবদ্ধকরণেও সক্ষম।
প্রকারভেদ
শৈবাল তিনটি প্রধান গ্রুপে বিভক্ত হতে পারে: সায়ানোফাইসি, ক্লোরোফেসি এবং ব্যাসিলারিয়াসিয়া। সায়ানোফাইসিতে ক্লোরোফিল থাকে, যা সূর্যের আলো শোষণ করে এবং এর সাহায্যে কার্বন ডাই অক্সাইড ও জল থেকে কার্বোহাইড্রেট তৈরি করতে ব্যবহার করে। এই শৈবালের অন্যান্য রঞ্জক একে নীল-সবুজ হতে বেগুনি রঙে পরিণত করে। ক্লোরোফাইসিতে শুধুমাত্র ক্লোরোফিল থাকে, যা এদের সবুজ বর্ণবিশিষ্ট করে তোলে। ব্যাসিলারিয়াসিতে ক্লোরোফিলের পাশাপাশি অন্যান্য রঞ্জক পদার্থ, শৈবালটিকে বাদামি বর্ণের করে তোলে।
নীলাভ-সবুজ শৈবাল এবং নাইট্রোজেন সংবদ্ধকরণ
নীলাভ সবুজ শৈবাল বা সায়ানোফাইসি নাইট্রোজেন সংবদ্ধকরণের জন্য দায়ী। তাদের সংবদ্ধকৃত নাইট্রোজেনের পরিমাণ অণুজীবের চেয়ে শারীরবৃত্তীয় ও পরিবেশগত নিয়ামকগুলোর উপর বেশি নির্ভরশীল। এই নিয়ামকগুলোর মধ্যে সূর্যের আলোর তীব্রতা, অজৈব এবং জৈব নাইট্রোজেন উৎসের ঘনত্ব, পারিপার্শ্বিক তাপমাত্রা ও স্থায়িত্ব অন্যতম।
প্রোটোজোয়া
প্রোটোজোয়া হল যৌন প্রজননের মাধ্যমে বংশবৃদ্ধি করা প্রথম প্রকৃতকোষী অণুজীব। এরা অন্যান্য অণুজীবের মতো স্পোর উৎপাদন করলেও, এদের স্পোর বিভাজিত হয়, যা গুরুত্বপূর্ণ বিবর্তন। সমগ্র প্রোটোজোয়াকে তিনটি ভাগে বিভক্ত করা যেতে পারে: ফ্ল্যাজেলেট, অ্যামিবা ও সিলিয়েট।
ফ্ল্যাজেলেট
ফ্ল্যাজেলেট হলো প্রোটোজোয়া গোষ্ঠীর ক্ষুদ্রতম সদস্য। সালোকসংশ্লেষণের সক্ষমতার ওপর ভিত্তি করে এদের আরও বিভক্ত করা যেতে পারে। ক্লোরোফিল-বিযুক্ত ফ্ল্যাজেলেটগুলো সালোকসংশ্লেষণ করতে সক্ষম নয়। কারণ এদের ক্লোরোফিল নামক সবুজ রঞ্জক থাকে না, যা সূর্যের আলো শোষণ করে। এই ফ্ল্যাজেলেটগুলোই বেশিরভাগ মাটিতে পাওয়া যায়। ক্লোরোফিলযুক্ত ফ্ল্যাজেলেটগুলো সাধারণত জলজ পরিবেশে দেখা যায়। ফ্ল্যাজেলেট প্রোটোজোয়ানদের ফ্ল্যাজেলা দ্বারা পৃথক করা যায়, যা তাদের চলাচলের মাধ্যম। কারও কারও একাধিক ফ্ল্যাজেলা রয়েছে। আবার কারও কারও কেবল একটি থাকে, যা আবার দীর্ঘ শাখা বা উপাঙ্গবিশিষ্ট।
অ্যামিবা
অ্যামিবা ফ্ল্যাজেলেটের চেয়ে বড় এবং তাদের থেকে ভিন্নভাবে চলাচল করে। অ্যামিবাকে এর স্থৈর্য এবং ক্ষণপদ দ্বারা অন্যান্য প্রোটোজোয়া থেকে আলাদা করা যায়। ক্ষণপদ বা সিউডোপোডিয়াম হলো অ্যামিবার শরীর থেকে অস্থায়ী পায়ের মতো কাঠামো, যা একে চলাচলের জন্য পৃষ্ঠের সাথে টানতে বা আহার্য সংগ্রহে সহায়তা করে। অ্যামিবার কোনো স্থায়ী উপাঙ্গ নেই। এদের ক্ষণপদগুলো ফ্ল্যাজেলার চেয়ে বেশি আঁঠালো বৈশিষ্ট্যের।
সিলিয়েট
সিলিয়েট হলো আকারে বৃহত্তম প্রোটোজোয়ান গোষ্ঠী। এরা অসংখ্য খাটো সিলিয়ার সাহায্যে ছন্দিত আন্দোলন তৈরি করার মাধ্যমে চলাচল করে । সিলিয়া ছোট ছোট চুলের সদৃশ কাঠামো। জীবের চলাচলের জন্য সিলিয়া বিভিন্ন দিকে অগ্রসর হতে পারে। ফলে ফ্ল্যাজলেট বা অ্যামিবার চেয়ে সিলিয়েটরা অধিক বেশি গতিশীল।
গাঠনিক নিয়ামক
উদ্ভিদের পাতায় সহজাত অনাক্রম্যতার মূল নিয়ামক হলো উদ্ভিদ হরমোন, স্যালিসাইলিক অ্যাসিড, জেসমোনিক অ্যাসিড এবং ইথিলিন। স্যালিসাইলিক অ্যাসিড সংশ্লেষণে এবং পরিচলনে সংক্রামক মিউট্যান্টগুলি অণুজীবের জন্য উচ্চসংবেদনশীল যা পুষ্টি গ্রহণের জন্য পোষক উদ্ভিদে বসতি স্থাপন করে৷ অন্যদিকে জেসমনিক অ্যাসিড এবং ইথিলিন সংশ্লেষণে এবং পরিচলনে সংক্রামক মিউট্যান্টগুলি তৃণভোজী পোকামাকড় এবং জীবাণুগুলির জন্য উচ্চসংবেদনশীল যা পুষ্টি আহরণের জন্য পোষক কোষকে হত্যা করে। গাছের পাতাগুলির অভ্যন্তর থেকে কয়েকটি রোগজীবাণু পরিষ্কার করার চেয়ে উদ্ভিদের শিকড়ের বিভিন্ন জীবাণুর একটি সম্প্রদায়কে নিয়ন্ত্রণ করা বেশি কঠিন। ফলস্বরূপ, মূলের মাইক্রোবায়োম গঠন নিয়ন্ত্রণ করতে পত্রসদৃশ জীবাণু নিয়ন্ত্রণ করে এমনগুলি ছাড়া অন্য প্রতিরোধ ব্যবস্থা প্রয়োজন হতে পারে।
২০১৫ সালের একটি গবেষণায় দেখা গেছে আরবিডোপসিস হরমোন মিউট্যান্টগুলির একটি জোট, একক বা মিশ্রিত উদ্ভিদের হরমোনের সংশ্লেষণ বা পরিচলনে সংক্রামিত হয়েছে, মূলের সাথে সংলগ্ন মাটির জীবাণু এবং মূলের টিস্যুতে থাকা ব্যাকটেরিয়ায় জীবাণু ।স্যালিসিলিক অ্যাসিড পরিচলনে পরিবর্তনগুলি এন্ডোফাইটিক কুঠুরিতে তুলনামূলক প্রাচুর্যে থাকা ব্যাকটিরিয়া ফাইলাকে পুনরুৎপাদনযোগ্য স্থানান্তর করতে উৎসাহিত করে। এই পরিবর্তনগুলি প্রভাবিত ফাইলার বহু পরিবারে ধারাবাহিক ছিল, এটি সূচিত করে যে স্যালিসিলিক অ্যাসিড মাইক্রোবায়োম সম্প্রদায় কাঠামোর মূল নিয়ামক হতে পারে।
উদ্ভিদ গৃহায়নের সময়, মানুষ উদ্ভিদের উন্নতির সাথে সম্পর্কিত বৈশিষ্ট্যের জন্য বেছে নিয়েছিল, তবে কোনও উপকারী মাইক্রোবায়মের সাথে উদ্ভিদ সংযোগের জন্য নয়। এমনকি এরকম প্রচুর পরিমাণে ব্যাকটিরিয়ার ছোট ছোট পরিবর্তনগুলিও উদ্ভিদরক্ষা এবং দেহবিজ্ঞানের উপর একটি বড় প্রভাব ফেলতে পারে, সামগ্রিক মাইক্রোবায়োম কাঠামোর উপর সামান্য প্রভাব রয়েছে।
কৃষি
জীবাণু গাছের জন্য মাটিতে পর্যাপ্ত পুষ্টি এবং খনিজ তৈরি করতে পারে,হরমোন তৈরি করতে পারে যা বিকাশের অনুপ্রেরণা দেয়, উদ্ভিদের প্রতিরোধ ক্ষমতা জাগ্রত করে এবং চাপের প্রতিক্রিয়াগুলিকে কার্যকর বা অকার্যকর করে। সাধারণভাবে একটি আরও বৈচিত্র্যময় মাটির মাইক্রোবায়োমের ফলে গাছের রোগ কম হয় এবং উচ্চ ফলন হয়।
কৃষিকাজ সার ও কীটনাশকের মতো মাটির সহ উপাদানগুলি ব্যবহার করে তার প্রভাবগুলির ক্ষতিপূরণ না দিয়ে মাটির রাইজোবায়োম (অনুজীব বাস্তুতন্ত্র) নষ্ট করতে পারে। বিপরীতে, স্বাস্থ্যকর মাটি একাধিক উপায়ে উর্বরতা বাড়িয়ে তুলতে পারে, যেমন নাইট্রোজেনের মতো পুষ্টি সরবরাহ করে এবং কীট ,রোগের হাত থেকে রক্ষা সহ জল এবং অন্যান্য যোগানগুলির প্রয়োজনীয়তা হ্রাস করে। কিছু পদ্ধতি এমন মাটিতে কৃষিকাজের অনুমতি দিতে পারে যা কখনও ব্যবহার্য বলে বিবেচিত হয়নি।
রাইজোবিয়া নামক ব্যাকটিরিয়া গ্রুপ লিগিউম জাতীয় উদ্ভিদের শিকড়ের অভ্যন্তরে বাস করে এবং বায়ু থেকে নাইট্রোজেনকে জৈবিকভাবে কার্যকর আকারে সংবদ্ধ করে।
মাইকোরাইজা বা মূলের ছত্রাকগুলি পাতলা তন্তুর ঘন জালিকা গঠন করে যা মাটি পর্যন্ত পৌঁছে এবং এটি যে গাছের শিকড়ে বা তার মধ্যে বসবাস করে তার সংযোজিত অংশ হিসাবে কাজ করে। এই ছত্রাকগুলি পানি এবং বিভিন্ন পুষ্টি উপাদান গ্রহণ সহজ করে।
উদ্ভিদের দ্বারা নির্ধারিত কার্বনের প্রায় ৩০% -শর্করা, অ্যামিনো অ্যাসিড, ফ্ল্যাভোনয়েডস, আলিফ্যাটিক অ্যাসিড এবং ফ্যাটি অ্যাসিড সহ তথাকথিত নির্যাস হিসাবে শিকড় থেকে নির্গত হয় যা- উপকারী অণুজীবের প্রজাতিগুলিকে আকর্ষণ করে এবং খাওয়ায় যেখানে ক্ষতিকারকগুলিকে প্রতিরোধ ও হত্যা করে।
বাণিজ্যিক কার্যক্রম
প্রায় সমস্ত নিবন্ধিত অণুজীবগুলি হল জৈবকীটনাশক বার্ষিক প্রায় ১ বিলিয়ন ডলারের উৎপাদন হয়,রাসায়নিক উপাদান বাজারের ১% এরও কম, আনুমানিক ১১০ বিলিয়ন ইউএস ডলার।কয়েক দশক ধরে কিছু অণুজীব বাজারজাত করা হয়েছে, যেমন ট্রাইকোডার্মা ছত্রাক যা অন্যকে দমন করে, রোগসৃষ্টিকারী ছত্রাক এবং শুঁয়োপোকের ঘাতক Bacillus thuringiensis.। সেরেনাড হল একটি জৈবকীটনাশক যা একটি Bacillus thuringiensis স্ট্রেন রয়েছে যা এন্টিফাঙ্গাল এবং অ্যান্টিব্যাকটেরিয়াল বৈশিষ্ট্যযুক্ত এবং উদ্ভিদের বৃদ্ধি উন্নীত করে। এটি গাছপালায় এবং মাটিতে বিভিন্ন রোগজীবাণুগুলির সাথে লড়াই করার জন্য তরল আকারে প্রয়োগ করা যেতে পারে। এটি প্রচলিত এবং জৈব উভয় কৃষিতেই গ্রহণযোগ্যতা পেয়েছে।
বেয়ারের মতো কৃষিরাসায়নিক প্রতিষ্ঠানগুলি প্রযুক্তিতে বিনিয়োগ করতে শুরু করেছে। ২০১২ সালে, বায়ার ৪২৫ মিলিয়ন ডলারে অ্যাগ্রাকুয়েস্ট কিনেছিল। এর ১০ মিলিয়ন ইউরোর বার্ষিক গবেষণা বাজেট রাসায়নিক কীটনাশক প্রতিস্থাপন করতে বা ফসলের স্বাস্থ্য ও বৃদ্ধি প্রচারের জন্য জৈব-উদ্দীপক হিসাবে পরিবেশন করতে কয়েক ডজন নতুন ছত্রাক এবং ব্যাকটেরিয়াগুলির ক্ষেত্র-পরীক্ষার তহবিল বরাদ্দ করে। অনুজীব সার এবং কীটনাশক বিকাশকারী সংস্থা নভোজাইমস মনসন্তোর সাথে অবৈধ জোট বেঁধেছিল।নভোজাইমস মাটি ছত্রাক Penicillium bilaiae যুক্ত একটি জৈবসার এবং একটি জৈবকীটনাশকে  বিনিয়োগ করে যার মধ্যে ছত্রাক Metarhizium anisopliae রয়েছে। ২০১৪ সালে সিনজেন্টা এবং বিএএসএফ অনুজীব পণ্য উন্নয়নকারী সংস্থাগুলি অধিগ্রহণ করেছিল, যেমনটি ২০১৫ সালে ডুপন্ট করেছিল।
২০০৭সালের একটি গবেষণায় দেখা গেছে যে ছত্রাক এবং ভাইরাসজনিত জটিল মিথোজীবিতার ফলে ইয়েলোস্টোন ন্যাশনাল পার্কের ভূ-তাপীয় জমিতে Dichanthelium lanuginosum নামে একটি ঘাসের পক্ষে বেড়ে ওঠা সম্ভব হয়, যেখানে তাপমাত্রা ৬০ ডিগ্রি সেন্টিগ্রেড (১৪০ ডিগ্রি ফারেনহাইট) হয়। ভুট্টা এবং ভাতের জন্য ২০১৪ সালে মার্কিন বাজারে পরিচিত, তারা একটি অভিযোজিত চাপ প্রতিক্রিয়া শুরু করে।
মার্কিন যুক্তরাষ্ট্র এবং ইউরোপ উভয় ক্ষেত্রেই সংস্থাগুলিকে নিয়ন্ত্রক কর্তৃপক্ষকে প্রচুর বিদ্যমান পণ্যকে "জৈবকীটনাশক" এর পরিবর্তে "জৈবউদ্দীপক" হিসাবে চিহ্নিত করে তোলে এমন প্রমাণ সহ সরবরাহ করতে হবে যেখানে পৃথক স্ট্রেন এবং সামগ্রিকভাবে পণ্য দুটিই নিরাপদ থাকে।
অপকারী অনুজীব
আলুর ব্লাইট রোগ ও অন্যান্য ফসলের রোগের জন্য দায়ী Phytophthora infestans নামে একটি ছত্রাকসদৃশ এককোষীয় জীবের ফলে ইতিহাস জুড়ে দুর্ভিক্ষ দেখা দিয়েছে। অন্যান্য ছত্রাক এবং ব্যাকটেরিয়া শিকড় এবং পাতার ক্ষয় ঘটায়।
অনেকগুলি স্ট্রেন যা ল্যাবে আশাব্যঞ্জক বলে মনে হয়েছিল মাটি ,জলবায়ু এবং বাস্তুতন্ত্রের প্রভাবের কারণে প্রায়ই মাঠে কার্যকর প্রমাণ করতে ব্যর্থ হয়েছিল যা সংস্থাগুলিকে ল্যাব পর্বটি এড়িয়ে যেতে এবং মাঠ পরীক্ষার উপর জোর দিতে পরিচালনা করে।
অবক্ষয়
উপকারী অনুজীবের সংখ্যা সময়ের সাথে সাথে হ্রাস পেতে পারে।সেরেনেড একটি উচ্চ ঘনত্বের প্রাচীন B. subtilis কে উদ্দীপিত করে,তবে ব্যাকটেরিয়ার একটি রক্ষা কবচ না থাকায় এর স্তর হ্রাস পায়।ক্ষতি পূরণ করার একটি উপায় হল একাধিক সহযোগী স্ট্রেন ব্যবহার করা
অগ্রণী প্রকল্প
ইউরোপের একটি পাইলট প্রকল্প মাটিটি কিছুটা আলগা করে ফেলার জন্য লাঙ্গল ব্যবহার করেছিল। তারা যব এবং কলাই লাগিয়েছিল যা নাইট্রোজেন-সংবদ্ধকারী ব্যাকটেরিয়াকে আকর্ষণ করে। তারা অনুজীব-বৈচিত্র্য বাড়ানোর জন্য ছোট জলপাই গাছ লাগিয়েছিল।তারা একটি অপরিশোধিত ১০০ হেক্টর জমিকে তিনটি অংশে বিভক্ত করেছে, একটিতে রাসায়নিক সার এবং কীটনাশক দেওয়া হয়;অপর দুটিতে ভিন্ন পরিমাণে প্রাকৃতিক জৈবসার দেওয়া হয় যা চার ধরনের মাইকোরাইজা স্পোর সহ,গাঁজানো আঙ্গুরের উচ্ছিষ্ট এবং বিভিন্ন ধরনের ব্যাকটেরিয়া এবং ছত্রাকের সমন্বয়ে গঠিত।
যেসব ফসল সর্বাধিক জৈব সার পেয়েছিল তারা জোন এ এর মধ্যে প্রায় দ্বিগুণ উচ্চতায় পৌঁছেছিল এবং এটি সি জোন থেকে কয়েক ইঞ্চি লম্বা ছিল।বিভাগটির ফলন সেচ দেওয়া বিভাগের ফলনের সমান,যেখানে প্রচলিত কৌশলটির ফলন ছিল নগণ্য। মাইকোরাইজা এসিড নিঃসরণ করে শিলাতে প্রবেশ করত,গাছের শিকড়গুলির ভেতরে পাথুরে মাটিতে প্রায় ২ মিটার পর্যন্ত যেত ভূগর্ভস্থ পানিতে পৌঁছাতে দেয়।
উৎকল বিশ্ববিদ্যালয়
উৎকল বিশ্ববিদ্যালয় হল ভুবনেশ্বর, খোর্ধা, ওড়িশার একটি পাবলিক বিশ্ববিদ্যালয় এবং এটি রাজ্যের প্রাচীনতম বিশ্ববিদ্যালয় এবং ভারতের 17তম প্রাচীনতম বিশ্ববিদ্যালয়। এটি একটি শিক্ষণ-কাম-অধিভুক্ত বিশ্ববিদ্যালয়। বাণী বিহারের বর্তমান ক্যাম্পাসটি ভুবনেশ্বরের কেন্দ্রস্থলে একটি বিস্তৃত 399.9 একর এলাকায় অবস্থিত।
বর্তমানে বিশ্ববিদ্যালয়ের 27টি পোস্ট-গ্রাজুয়েট শিক্ষা ও গবেষণা বিভাগ রয়েছে যা ক্যাম্পাসের মধ্যে অবস্থিত। দূরত্ব ও অব্যাহত শিক্ষা অধিদপ্তর, বাণী বিহারে বিশ্ববিদ্যালয় আইন কলেজ। নিয়মিত কোর্সের পাশাপাশি, বিশ্ববিদ্যালয়ের পিজি কাউন্সিলের সরাসরি একাডেমিক নিয়ন্ত্রণে 26টি স্পনসর কোর্স অফার করা হয়। বিশ্ববিদ্যালয়টি শহরের মাঝখানে অবস্থিত। এটা 5 বিমানবন্দর থেকে কিমি, 3 রেলস্টেশন থেকে কিমি. এর উত্তরে সৈনিক স্কুল। এর পূর্বে মঞ্চেশ্বর শিল্প এলাকা।
2016 সালে, উৎকল বিশ্ববিদ্যালয় তার প্রতিষ্ঠাতা সদস্যদের একজন, গোদাবরীশ মিশ্রের "তুঙ্গা শিখর চুলা" (১ম ৩টি স্তবক) কবিতা থেকে এর থিম সং গ্রহণ করে।